[{"text_idx": "#000001", "text": "Taevaskoja Meejaamas toodetakse 100% naturaalset ja kodumaist kvaliteetmett. To\u0303si, kasutame selleks ku\u0308ll Itaalia pa\u0308ritolu to\u0308o\u0308jo\u0303udu \u2013 so\u0303bralikke ja to\u0308o\u0308kaid mesilasi, kellele Taevaskoja puhas looduskeskkond on justkui loodud. Taevaskoja mee ho\u0303rgu maitse saladus peitub korjemaa taimekoosluse mitmekesisuses, kus u\u0308hegi taime nektar ei domineeri mee maitses."}, {"text_idx": "#000002", "text": "Meie mesilagrupid on kaugel intensiivselt majandatavatest po\u0303ldudest. Mesilaste loodusliku korjemaa sisse ja\u0308a\u0308vateks po\u0303ldudeks on meie enda talu rajatud ja mahedalt majandatavad kultuurkarjamaad lammastele. Peamisteks meetaimedeks, millelt mesilased nektarit koguvad on valge ristik, pa\u0308rn, vaarikas, paju, kanarbik, po\u0303drakanep, mustikas ja pohl."}, {"text_idx": "#000003", "text": "Oluline osa mee kvaliteedi tagamise juures on ka\u0308rjeringlusel, seda ka mesilaste tervist silmas pidades. Kasutame alati uusi ka\u0308rgi, kuna ja\u0308a\u0308kained kipuvad ladestuma vaha sisse. Meie mesilased elavad puittarudes, mis on neile loomulikuks elukeskkonnaks ning nende desinfitseerimiseks ei ole tarvis kasutada kemikaale."}, {"text_idx": "#000004", "text": "Mesi on pea ainus toiduaine, mis soodsates tingimustes sa\u0308ilitatuna halvaks ei la\u0308hegi.\nSoovitame mee pikemaks ajaks sa\u0308ilitamiseks jahedat (5 \u2013 10 \u00b0C) ja pimedat ruumi. Kindlasti peab meepurk olema hermeetiliselt suletud, sest muidu to\u0303mbab mesi endasse u\u0308mbritsevaid lo\u0303hnu ja niiskust ning vo\u0303ib minna ka\u0308a\u0308rima.\nSamuti ei ole soovitav mett sa\u0308ilitada miinuskraadidel, sest siis lagunevad mees sisalduvad vitamiinid ja aminohapped. Kristalliseerunud mee sulatamisel ei tohi temperatuur u\u0308letada 40\u00b0C."}, {"text_idx": "#000005", "text": "Mesi sisaldab inimesele va\u0308ga palju kasulikke aineid: looduslikke suhkruid, mineraale, vitamiine, aminohappeid ja antioksu\u0308dante. Kvaliteetne mesi sisaldab 16-17% vett. Va\u0308rskes mees on u\u0308le 70% suhkruid: glu\u0308koosi ja fruktoosi. Nii suur suhkru kogus ei pu\u0308si aga va\u0308heses niiskuses kaua vedel ja seepa\u0308rast hakkab glu\u0308koos kristalliseeruma. Sageli peetakse kristalliseerumist halva kvaliteedi po\u0303hjuseks, kuid tegelikult on asi vastupidi: hea ja o\u0303ige mesi kristalliseerubki ning protsessi pikkus so\u0303ltub hoiutemperatuurist."}, {"text_idx": "#000006", "text": "Mesi on juba ammustest aegadest tuntud oma ravivate omaduste poolest. Nii on see tunnustatud ko\u0308ha ja kurguhaiguste leevendajana, kuna moodustab kaitsva kihi kurgus ja leevendab a\u0308rritustunnet. Oma antibakteriaalsete omaduste to\u0303ttu on mett kasutataud mitmetel ravieesma\u0308rkidel. Nii on see na\u0308iteks hea haavade ravija ning sel viisil kasutati mett palju enne penitsilliini leiutamist 20. sajandil. Mesi on ka hea energiaallikas fu\u0308u\u0308silisest pingutusest taastumiseks."}, {"text_idx": "#000008", "text": "Taevaskoja Meejaam OU\u0308 on saanud toetust Leader meetmest mesinduse ja liha ka\u0308itlemise arendamiseks."}]